1.pielikums

Tirgus izpētei

“Pētījuma “Tirgus pētījums mērķa tirgos

Balvu novada starptautiskās konkurētspējas

veicināšanai tūrismā” izstrādes pakalpojums”

ID Nr. BNP TI 2023/25

**TEHNISKĀ SPECIFIKĀCIJA**

**“Pētījuma “Tirgus pētījums mērķa tirgos Balvu novada starptautiskās konkurētspējas veicināšanai tūrismā” izstrādes pakalpojums”**

**(ID Nr. BNP TI 2023/25)**

**Tirgus izpētes priekšmets:**

Pētījuma “Tirgus pētījums mērķa tirgos Balvu novada starptautiskās konkurētspējas veicināšanai tūrismā” izstrādes pakalpojums.

**Darba uzdevums:**

Pretendentam jāveic esošā situācijas analīze un novērtējums pēc publiski pieejamās, pasūtītāja un Balvu novada pašvaldības sniegtās informācijas, Balvu novada attīstības programmas 2022.–2027.gadam, Balvu novada ilgtspējīgas attīstības stratēģijas. Pretendents informāciju iegūst, apkopo un analizē saviem spēkiem un līdzekļiem, tai skaitā:

1. **Tūrisma galamērķa un mērķa tirgu definējums starptautiskās konkurētspējas kontekstā.**
2. **Situācijas izvērtējums, ietverot COVID-19 krīzes apstākļu ietekmi uz nozari:**

2.1. Tūrisma resursi;

2.2. Tūrisma piedāvājums un kvalitāte;

2.3. Tūrisma pieprasījums;

2.4. Apmeklējumu plūsmas kvantitatīvais izvērtējums, kapacitāte un ietekme:

2.4.1.vietējais tūrisms;

2.4.2. ārvalstnieku tūrisms Balvu novada teritorijā (tūrisma pakalpojumu eksports).

2.5. Kultūras un dabas mantojuma, ainavu vērtības: riski, ietekme un pārvaldība;

2.6. Vietējā sabiedrības rekreācijas vajadzību un tūrisma sasaiste;

2.7. Tūrisma nozīme vietējās ekonomikas attīstībā;

2.8. Tūrisma attīstībā galvenās iesaistītās puses;

2.9. SVID analīze.

**3. Stratēģiskie attīstības virzieni:**

3.1. Vērtības un nākotnes attīstības redzējums;

3.2. Stratēģiskās attīstības virzieni un uzdevumi;

3.3. Galvenie mērķa tirgi tūrisma pakalpojumu eksportam.

**Pētījuma prezentēšana:**

Pakalpojuma izstrādes ietvaros, iepriekš saskaņotā laikā, izpildītājam ir pienākums prezentēt izstrādāto pētījumu 2 (divās) darba grupu sanāksmēs un ņemt vērā pasūtītāja ierosinājumus Nodevumam. Vismaz viena darba grupas sanāksme norisināsies klātienē Ziemeļlatgales Biznesa un tūrisma centrā, Balvos.